techiaith/cofnodycynulliad_en-cy huggingface dataset:
English: As the Chamber will know, I have raised these issues a number of times since being elected to the Senedd. Yet despite the many calls from across the Chamber to investigate the practices employed in particular in car washes, there appears to be absolutely no action taken with regard to these establishments. This is particularly disappointing given that a number of issues are present with regard to their operation - the long hours served by attendants, often 10 hours a day, seven days a week; the low pay, said to be around £3 per hour; the sub-standard accommodation for these workers; the propensity for money laundering, given that all transactions appear to be cash, often to many thousands of pounds per week; the low pay, said to be around - sorry, to the environmental issues, with the considerable volumes of effluent generated at these sites going directly into water drainage systems and hence the rivers; but, of course, worst of all, the clear exploitation of people working on these sites. One has to ask, Deputy Minister, why nothing has been done to investigate or even close these operations, although they have been in existence for over a decade.
Welsh: Fel y bydd y Siambr yn gwybod, rwyf i wedi codi'r materion hyn droeon ers cael fy ethol i'r Senedd. Ac eto, er gwaethaf y galwadau niferus o bob rhan o'r Siambr i ymchwilio i'r arferion a ddefnyddir mewn busnesau golchi ceir yn arbennig, mae'n ymddangos nad oes unrhyw gamau yn cael eu cymryd o gwbl o ran y sefydliadau hyn. Mae hyn yn arbennig o siomedig o gofio bod nifer o broblemau yn bodoli o ran eu gweithrediad - yr oriau maith y mae gweithwyr yn eu gweithio, 10 awr y dydd, saith diwrnod yr wythnos yn aml; y cyflog isel, y dywedir ei fod tua £3 yr awr; y llety is-safonol ar gyfer y gweithwyr hyn; y duedd i wyngalchu arian, o gofio ei bod yn ymddangos bod yr holl drafodion yn rhai arian parod, yn aml hyd at filoedd lawer o bunnoedd yr wythnos; y cyflog isel, y dywedir ei fod tua - mae'n ddrwg gen i, i'r materion amgylcheddol, gyda'r cyfanswm sylweddol o elifion a gynhyrchir yn y safleoedd hyn yn mynd yn syth i systemau draenio dŵr ac felly i'r afonydd; ond, wrth gwrs, yn waeth na dim, y camfanteisio eglur ar bobl sy'n gweithio ar y safleoedd hyn. Mae'n rhaid gofyn, Dirprwy Weinidog, pam nad oes unrhyw beth wedi ei wneud i ymchwilio neu hyd yn oed gau'r busnesau hyn, er eu bod nhw wedi bodoli ers dros ddegawd.
English: Well, I will acknowledge that David Rowlands has mentioned this more than once in this Chamber. I'd just like to briefly, in terms of employment, refer to the ethical employment in supply chains code of practice, which was launched in 2017, aimed at making supply chains transparent, but also preventing exploitation of workers. And it was actually a first for Wales and the UK, and over 200 organisations have signed up to the code of practice, with the majority of Welsh public sector bodies signed up too. But I would also like to pay tribute to Joyce Watson with her cross-party group on human trafficking, if I don't get the opportunity again this afternoon.
Welsh: Wel, rwy'n cydnabod bod David Rowlands wedi sôn am hyn fwy nag unwaith yn y Siambr hon. Hoffwn gyfeirio yn gryno, o ran cyflogaeth, at god ymarfer cyflogaeth foesegol mewn cadwyni cyflenwi, a lansiwyd yn 2017, gyda'r nod o wneud cadwyni cyflenwi yn dryloyw, ond hefyd atal camfanteisio ar weithwyr. Ac roedd yn rhywbeth newydd i Gymru a'r DU mewn gwirionedd, ac mae dros 200 o sefydliadau wedi ymrwymo i'r cod ymarfer, gyda'r rhan fwyaf o gyrff sector cyhoeddus Cymru wedi ymrwymo hefyd. Ond hoffwn dalu teyrnged hefyd i Joyce Watson â'i grŵp trawsbleidiol ar fasnachu pobl, os na chaf i'r cyfle i wneud hynny eto y prynhawn yma.
English: Minister, acts of modern slavery are becoming a scary reality for the many and this crime is often very difficult to spot. One simple question from me: the Home Office have got a real part to play in this, but what can the Welsh Government do to stop this being a hidden crime?
Welsh: Gweinidog, mae gweithredoedd o gaethwasiaeth fodern yn dod yn realiti brawychus i lawer ac mae'r drosedd hon yn aml yn anodd iawn ei hadnabod. Un cwestiwn syml sydd gen i: mae gan y Swyddfa Gartref ran wirioneddol i'w chwarae yn hyn, ond beth all Llywodraeth Cymru ei wneud i atal hyn rhag bod yn drosedd gudd?
English: Well, until recently, I would say that slavery was a hidden crime. It's still under-reported and these questions and concerns have been raised this afternoon. And that's why we introduced new data collection systems in Wales and we continue to work with partners to develop that better evidence base - Huw Irranca-Davies referred to that as well - that more accurately reflects the level of slavery in Wales so that we can tackle it.
Welsh: Wel, tan yn ddiweddar, byddwn i'n dweud bod caethwasiaeth yn drosedd gudd. Nid yw'n cael ei adrodd yn ddigonol o hyd a chodwyd y cwestiynau a'r pryderon hyn y prynhawn yma. A dyna pam y cyflwynwyd systemau casglu data newydd gennym ni yng Nghymru ac rydym ni'n parhau i weithio gyda phartneriaid i ddatblygu'r sail dystiolaeth well honno - cyfeiriodd Huw Irranca-Davies at hynny hefyd - sy'n adlewyrchu yn fwy cywir lefel caethwasiaeth yng Nghymru fel y gallwn ni fynd i'r afael ag ef.
English: The socioeconomic duty will come into force on 31 March 2021. We're working closely with public bodies to prepare for the duty and, earlier this year, we co-produced guidance, and further resources to guide public bodies will be published shortly.
Welsh: Bydd y ddyletswydd economaidd-gymdeithasol yn dod i rym ar 31 Mawrth 2021. Rydym ni'n gweithio yn agos gyda chyrff cyhoeddus i baratoi ar gyfer y ddyletswydd ac, yn gynharach eleni, cyd-luniwyd canllawiau gennym, a bydd adnoddau pellach i roi arweiniad i gyrff cyhoeddus yn cael eu cyhoeddi yn fuan.
English: Deputy Minister, thank you very much for that answer and that very progressive step that's being taken. You'll know that, historically, girls and women have traditionally been less likely in schools and education institutions to take up the STEM subjects - the science, the technology, engineering and maths. And you yourself have very much been a staunch advocate of actually repairing that inequality gap that has existed. Now, during the COVID crisis, what we have seen is the incredible number of female scientists who have really been at the forefront of research and innovation. I'm wondering what ideas Welsh Government might have to use that as an example for actually motivating and promoting the increased take-up amongst girls, amongst women, of the STEM subjects for the future.
Welsh: Dirprwy Weinidog, diolch yn fawr iawn am yr ateb yna a'r cam blaengar iawn hwnnw sy'n cael ei gymryd. Byddwch yn gwybod bod merched a menywod, yn hanesyddol, wedi bod yn llai tebygol yn draddodiadol mewn ysgolion a sefydliadau addysg o ymgymryd â'r pynciau STEM - y wyddoniaeth, y dechnoleg, peirianneg a mathemateg. Ac rydych chi eich hun wedi bod yn eiriolwr brwd dros gau'r bwlch anghydraddoldeb hwnnw sydd wedi bodoli. Nawr, yn ystod argyfwng COVID, yr hyn yr ydym ni wedi ei weld yw'r nifer anhygoel o wyddonwyr benywaidd sydd wir wedi bod ar flaen y gad o ran ymchwil ac arloesi. Rwy'n meddwl tybed pa syniadau y gallai fod yn rhaid i Lywodraeth Cymru eu defnyddio fel enghraifft ar gyfer ysgogi a hyrwyddo'r nifer gynyddol o ferched a menywod sy'n astudio'r pynciau STEM yn y dyfodol.
English: Well, I thank Mick Antoniw for raising that and drawing our attention - because we've all seen it - to the incredible contribution made by those women scientists. Of course, the global pandemic has highlighted the vital role that STEM plays in the world today. We've never had more STEM professionals, scientists, in the public eye as we've had in recent months. But I'm very pleased to chair the women in STEM board. We're meeting on 15 October. The effect of the pandemic will certainly be discussed and, in fact, we will look at that in terms of that increased profile of female scientists in terms of the appeal and relevance of STEM subjects. And that will be very important, I think, in terms of impact on our new Curriculum and Assessment (Wales) Bill going through, now, the Welsh Parliament, but considering how that can reach more girls and students from disadvantaged backgrounds and, of course, seeing this as an intersectional issue as well as the diversity that we want to seek in the delivery of STEM science and delivery of STEM professionalism and expertise.
Welsh: Wel, diolchaf i Mick Antoniw am godi hynna ac am dynnu ein sylw - oherwydd rydym ni i gyd wedi ei weld - at y cyfraniad anhygoel a wneir gan y gwyddonwyr benywaidd hynny. Wrth gwrs, mae'r pandemig byd-eang wedi tynnu sylw at y rhan hanfodol y mae STEM yn ei chwarae yn y byd heddiw. Ni fu gennym ni erioed fwy o weithwyr proffesiynol STEM, gwyddonwyr, yn amlwg i'r cyhoedd fel y bu gennym ni yn y misoedd diwethaf. Ond rwy'n falch iawn o gadeirio'r bwrdd menywod mewn STEM. Rydym ni'n cyfarfod ar 15 Hydref. Bydd effaith y pandemig yn sicr yn cael ei thrafod ac, a dweud y gwir, byddwn yn edrych ar hynny o ran y proffil uwch gwyddonwyr benywaidd hwnnw o ran apêl a pherthnasedd pynciau STEM. A bydd hynny'n bwysig iawn, rwy'n credu, o ran effaith ein Bil Cwricwlwm ac Asesu (Cymru) newydd sy'n mynd drwy Senedd Cymru nawr, ond gan ystyried sut y gall hynny gyrraedd mwy o ferched a myfyrwyr o gefndiroedd difreintiedig ac, wrth gwrs, gweld hwn fel mater rhyngadrannol yn ogystal â'r amrywiaeth yr ydym ni eisiau ei sicrhau yn y ddarpariaeth o wyddoniaeth STEM a'r ddarpariaeth o broffesiynoldeb ac arbenigedd STEM.
English: The First Minister has been clear that the Welsh Government will put equality and human rights considerations at the centre of the response to the pandemic and recovery in Wales. This will be the guiding principle as we take forward key policy developments over the coming months.
Welsh: Mae'r Prif Weinidog wedi bod yn eglur y bydd Llywodraeth Cymru yn gwneud ystyriaethau cydraddoldeb a hawliau dynol yn ganolog i'r ymateb i'r pandemig a'r adferiad yng Nghymru. Dyma fydd yr egwyddor arweiniol wrth i ni fwrw ymlaen â datblygiadau polisi allweddol dros y misoedd nesaf.
English: Minister, those living in our more deprived communities have suffered disproportionately during the pandemic in terms of their health, economically and socially, and one aspect of this is higher rates of smoking in these communities - those are significant for vulnerability to the virus but also in terms of lower life expectancy generally. Thankfully, smoking is in decline, with restrictions in public places playing an important part in helping to achieve that. But, nonetheless, the terrible toll on health in Wales continues. So, Minister, would Welsh Government consider extending the existing restrictions, including outdoor areas of cafes and restaurants, which I think is particularly significant now during the pandemic, as those outdoor areas are expanding and growing, and also in relation to events, youth sport events, so that there may be restrictions on smoking at and around those?
Welsh: Gweinidog, mae'r rhai sy'n byw yn ein cymunedau mwy difreintiedig wedi dioddef yn anghymesur yn ystod y pandemig o ran eu hiechyd, yn economaidd ac yn gymdeithasol, ac un agwedd ar hyn yw cyfraddau ysmygu uwch yn y cymunedau hyn - mae'r rheini yn arwyddocaol o ran bod yn agored i'r feirws ond hefyd o ran disgwyliad oes is yn gyffredinol. Diolch byth, mae ysmygu yn dirywio, gyda chyfyngiadau mewn mannau cyhoeddus yn chwarae rhan bwysig i helpu i gyflawni hynny. Ond, serch hynny, mae'r effaith ofnadwy ar iechyd yng Nghymru yn parhau. Felly, Gweinidog, a wnaiff Llywodraeth Cymru ystyried ymestyn y cyfyngiadau presennol, gan gynnwys mannau awyr agored caffis a bwytai, sydd yn arbennig o arwyddocaol nawr yn ystod y pandemig rwy'n credu, gan fod y mannau awyr agored hynny yn ehangu ac yn tyfu, a hefyd o ran digwyddiadau, digwyddiadau chwaraeon ieuenctid, fel y gall fod cyfyngiadau ar ysmygu yn y rheini ac yn agos atyn nhw?
English: Well, thank you, John Griffiths, for drawing attention to the role of smoking in health inequalities. Just to say that ensuring that the health inequity caused by smoking is reduced - that is a priority for this Welsh Government. You've referred to areas where we could widen the ban on smoking. Clearly, our immediate plan is to introduce a ban on smoking, as all Members are aware, in public playgrounds, school grounds and in hospital grounds. But, we are committed to our long-term goal of making more of Wales's public spaces smoke free and helping people to make positive changes to their health and well-being, and we intend to progress work in the next Senedd term to extend the smoking ban to outdoor areas of cafes and restaurants and city and town centres.
Welsh: Wel, diolch, John Griffiths, am dynnu sylw at ran ysmygu mewn anghydraddoldebau iechyd. Hoffwn ddweud bod sicrhau bod yr annhegwch iechyd a achosir gan ysmygu yn cael ei leihau - bod hynny'n flaenoriaeth i'r Llywodraeth Cymru hon. Rydych chi wedi cyfeirio at feysydd lle gallem ni ehangu'r gwaharddiad ar ysmygu. Yn amlwg, ein bwriad uniongyrchol yw cyflwyno gwaharddiad ar ysmygu, fel y mae pob Aelod yn ei wybod, mewn meysydd chwarae cyhoeddus, tir ysgolion ac ar dir ysbytai. Ond, rydym ni wedi ymrwymo i'n nod hirdymor o wneud mwy o fannau cyhoeddus Cymru yn ddi-fwg a helpu pobl i wneud newidiadau cadarnhaol i'w hiechyd a'u llesiant, ac rydym ni'n bwriadu bwrw ymlaen â gwaith yn nhymor nesaf y Senedd i ymestyn y gwaharddiad ar ysmygu i fannau awyr agored caffis a bwytai a chanol dinasoedd a threfi.
English: Policies to create a more equal Wales should be implemented in consultation with local authorities and local communities, and this is especially the case in plans for Wales to play its part in global efforts to support refugees. However, reports that a military training camp in Pembrokeshire will be used to house 250 refugees, with little or no consultation with the local authority prior to the UK Home Office's decision becoming public, are clearly very concerning. Can the Minister tell us whether the Welsh Government was consulted, and does the Minister agree with me that people seeking asylum should be housed safely and supported in communities, and not detained on a military base?
Welsh: Dylid gweithredu polisïau i greu Cymru fwy cyfartal mewn ymgynghoriad ag awdurdodau lleol a chymunedau lleol, ac mae hyn yn arbennig o wir mewn cynlluniau i Gymru chwarae ei rhan mewn ymdrechion byd-eang i gynorthwyo ffoaduriaid. Fodd bynnag, mae adroddiadau y bydd gwersyll hyfforddi milwrol yn Sir Benfro yn cael ei ddefnyddio i gartrefu 250 o ffoaduriaid, heb fawr ddim ymgynghori â'r awdurdod lleol, os o gwbl, cyn cyhoeddi penderfyniad Swyddfa Gartref y DU, yn amlwg yn peri pryder mawr. A all y Gweinidog ddweud wrthym ni pa un a ymgynghorwyd â Llywodraeth Cymru, ac a yw'r Gweinidog yn cytuno â mi y dylai pobl sy'n ceisio lloches gael eu cartrefu yn ddiogel a'u cynorthwyo mewn cymunedau, ac nid cael eu cadw mewn gwersyll milwrol?
English: Well, I thank Leanne Wood very much for raising that question this afternoon in the Senedd. We were only notified of the Home Office proposals on Friday. We are yet to receive the full explanation that we have requested. The Welsh Government is committed to being a nation of sanctuary. We are committed to that, but we need to ensure that the needs of asylum seekers who come to us - and that's, of course, through our refugee and asylum seeking coalition, which I chair - that those needs are met, and are fully met and understood in terms of opportunities for people to integrate and settle. We are working with all relevant partners now to ensure that these concerns are addressed, in terms of this proposal that came forward on Friday. That obviously has to include local authorities and the communities affected, but what's crucial is that public health issues are considered at the forefront in terms of the impact of the pandemic.
Welsh: Wel, diolchaf yn fawr iawn i Leanne Wood am godi'r cwestiwn yna y prynhawn yma yn y Senedd. Dim ond ddydd Gwener y cawsom ni wybod am gynigion y Swyddfa Gartref. Nid ydym ni wedi cael yr esboniad llawn yr ydym ni wedi gofyn amdano eto. Mae Llywodraeth Cymru wedi ymrwymo i fod yn genedl o noddfa. Rydym ni wedi ymrwymo i hynny, ond mae angen i ni sicrhau bod anghenion ceiswyr lloches sy'n dod atom ni - ac mae hynny, wrth gwrs, drwy ein cynghrair ffoaduriaid a cheiswyr lloches, yr wyf i'n ei gadeirio - bod yr anghenion hynny yn cael eu diwallu, ac yn cael eu diwallu a'u deall yn llwyr o ran cyfleoedd i bobl integreiddio a setlo. Rydym ni'n gweithio gyda'r holl bartneriaid perthnasol nawr i sicrhau bod y pryderon hyn yn cael sylw, o ran y cynnig hwn a wnaed ddydd Gwener. Yn amlwg, mae'n rhaid i hynny gynnwys awdurdodau lleol a'r cymunedau sy'n cael eu heffeithio, ond yr hyn sy'n hollbwysig yw bod materion iechyd y cyhoedd yn cael ystyriaeth flaenllaw o ran effaith y pandemig.
English: Okay, you don't choose to ask the question that's on the order paper.
Welsh: Iawn, dydych chi ddim yn dewis gofyn y cwestiwn sydd ar y papur trefn.
English: Volunteers across Wales continue to play a vital role in enabling people to stay safe throughout the COVID-19 pandemic. In order to support voluntary groups, including those working with the deaf community, £11 million has been made available through our third sector resilience fund.
Welsh: Mae gwirfoddolwyr ledled Cymru yn parhau i chwarae rhan hanfodol o ran galluogi pobl i gadw'n ddiogel trwy bandemig COVID-19. Er mwyn cynorthwyo grwpiau gwirfoddol, gan gynnwys y rhai sy'n gweithio gyda'r gymuned pobl fyddar, rhoddwyd £11 miliwn ar gael drwy ein cronfa cydnerthedd y trydydd sector.
English: I thank the Minister for that response. For the record, my sister is profoundly deaf, and I am also president of the Swansea Hard of Hearing Group. COVID has had a serious effect on the deaf community, as masks stop the ability of deaf people to lip-read, or even know that somebody is talking to them. What is being done to promote sign language and sign language interpreters to support the deaf community?
Welsh: Diolchaf i'r Gweinidog am yr ymateb yna. Er mwyn ei roi ar y cofnod, mae fy chwaer yn hollol fyddar, ac rwyf i hefyd yn llywydd Grŵp Trwm eu Clyw Abertawe. Mae COVID wedi cael effaith ddifrifol ar y gymuned pobl fyddar, gan fod masgiau yn atal gallu pobl fyddar i ddarllen gwefusau, neu hyd yn oed gwybod bod rhywun yn siarad â nhw. Beth sy'n cael ei wneud i hyrwyddo iaith arwyddion a dehonglwyr iaith arwyddion i gynorthwyo'r gymuned pobl fyddar?
English: I thank Mike Hedges for that important question. Just to give examples of how we've targeted our funding: £1.1 million of support given to disability organisations, including the Cardiff Deaf Centre. The Welsh Government, of course, has ensured the presence of BSL interpretation at our COVID-19 news conferences, alongside a range of accessible formats on key correspondence through the pandemic, such as BSL videos for our Keep Wales Safe campaign. But, we've also set up an accessible communications group, advising Welsh Government. The First Minister mentioned the fact we've had many meetings of the disability equality forum. We've also looked at the impact of face coverings, and, of course, that was mentioned earlier on in terms of the impact for autistic people. So, it is crucial that we listen to the people who are impacted in terms of COVID-19 and ensure that we get that feedback, and then take action accordingly and raise awareness, as the First Minister said, because that's crucial for those who are encountering and engaging and supporting and enabling deaf people to participate fully in society, community and the workplace.
Welsh: Diolchaf i Mike Hedges am y cwestiwn pwysig yna. Dim ond i roi enghreifftiau o sut yr ydym ni wedi targedu ein cyllid: rhoddwyd £1.1 miliwn o gymorth i sefydliadau anabledd, gan gynnwys Canolfan Pobl Fyddar Caerdydd. Mae Llywodraeth Cymru, wrth gwrs, wedi sicrhau presenoldeb dehongli Iaith Arwyddion Prydain yn ein cynadleddau newyddion COVID-19, ochr yn ochr ag amrywiaeth o fformatau hygyrch ar ohebiaeth allweddol drwy'r pandemig, fel fideos Iaith Arwyddion Prydain ar gyfer ein hymgyrch Cadwch Gymru'n Ddiogel. Ond, rydym ni hefyd wedi sefydlu grŵp cyfathrebu hygyrch, sy'n cynghori Llywodraeth Cymru. Soniodd y Prif Weinidog am y ffaith ein bod ni wedi cael llawer o gyfarfodydd y fforwm cydraddoldeb i bobl anabl. Rydym ni hefyd wedi edrych ar effaith gorchuddion wyneb, ac, wrth gwrs, soniwyd am hynny yn gynharach o ran yr effaith ar bobl awtistig. Felly, mae'n hanfodol ein bod ni'n gwrando ar y bobl sy'n cael eu heffeithio o ran COVID-19 a sicrhau ein bod ni'n cael yr adborth hwnnw, ac yna'n gweithredu yn unol â hynny ac yn codi ymwybyddiaeth, fel y dywedodd y Prif Weinidog, oherwydd mae hynny'n hollbwysig i'r rhai sydd mewn cysylltiad â phobl fyddar ac yn ymgysylltu ac yn cynorthwyo ac yn galluogi pobl fyddar i gymryd rhan lawn mewn cymdeithas, yn y gymuned ac yn y gweithle.
English: Almost half of local authority sites have at least some form of internet access. My officials are working with local authorities to identify sites without adequate broadband infrastructure and agree funding for projects that enable internet connectivity on sites, at up to 100 per cent of eligible costs.
Welsh: Mae gan bron i hanner safleoedd awdurdodau lleol o leiaf ryw fath o fynediad i'r rhyngrwyd. Mae fy swyddogion yn gweithio gydag awdurdodau lleol i nodi safleoedd heb seilwaith band eang digonol a chytuno ar gyllid ar gyfer prosiectau sy'n galluogi cysylltedd rhyngrwyd ar safleoedd, hyd at 100 y cant o'r costau cymwys.
English: So, from what you're saying, Minister, I gather that half the Gypsy and Traveller sites have no broadband to enable pupils to be able to access the curriculum in the event that they're unable to attend school because of further lockdowns. What conversations have you had with the local government Minister, and indeed the education Minister, to ensure that this is a top priority for local authorities, given that your department has made money available specifically for this purpose? It's disappointing that this work hasn't been carried out over the summer once the lockdown restrictions were relaxed. So, I'd be very grateful if it would be possible to publish the sites that still do not have any broadband whatsoever.
Welsh: Felly, o'r hyn rydych chi'n ei ddweud, Gweinidog, rwy'n deall nad oes gan hanner y safleoedd Sipsiwn a Theithwyr fand eang i alluogi disgyblion i fynd at y cwricwlwm os na allan nhw fynychu'r ysgol oherwydd cyfyngiadau symud pellach. Pa sgyrsiau ydych chi wedi'u cael â'r Gweinidog llywodraeth leol, ac yn wir y Gweinidog addysg, i sicrhau bod hyn yn brif flaenoriaeth i awdurdodau lleol, o gofio bod eich adran wedi sicrhau bod arian ar gael yn benodol at y diben hwn? Mae'n siomedig nad yw'r gwaith hwn wedi'i wneud yn ystod yr haf ar ôl i'r cyfyngiadau symud gael eu llacio. Felly, byddwn i'n ddiolchgar iawn os byddai'n bosibl cyhoeddi'r safleoedd nad oes ganddyn nhw fand eang o gwbl o hyd.